
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαδικασίες ανάθεσης της αξιολόγησης επιχειρηματι¬ 
κών σχεδίων και ειδικών επενδυτικών προτάσεων 

και συναφή θέματα. 1 

Σύσταση Ν.Π.Δ.Δ. στο Δήμο Τυρνάβου Ν. Λάρισας με 
την επωνυμία «ΣΧΟΛΙΚΗ ΕΠΙΤΡΟΠΗ ΓΕΝΙΚΟΥ ΛΥ¬ 
ΚΕΙΟΥ ΤΥΡΝΑΒΟΥ». 2 

Τροποποίηση της 23686/94 απόφασης σύστασης Νο¬ 
μικού Προσώπου με την επωνυμία «Σχολική Επι¬ 
τροπή ΤΕΛ Τυρνάβου». 3 

Σύσταση Αναπτυξιακής Επιχείρησης Κοινότητας Λια- 

πάδων Νομού Κέρκυρας. 4 

Σύσταση ίδιου Νομικού προσώπου στην Κοινότητα 
Πιαλείας Ν. Τρικάλων με την επωνυμία «ΠΟΛΙ¬ 
ΤΙΣΤΙΚΟΣ ΟΡΓΑΝΙΣΜΟΣ ΚΟΙΝΟΤΗΤΑΣ ΠΙΑΛΕΙΑΣ 
Ο ΑΣΚΛΗΠΙΟΣ». 5 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 43305/2594 (1) 

Διαδικασίες ανάθεσης της αξιολόγησης επιχειρηματικών 
σχεδίων και ειδικών επενδυτικών προτάσεων και συνα¬ 
φή θέματα. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 17/Α/26.7.85) «Κυ¬ 
βέρνηση και Κυβερνητικά Όργανα» όπως αυτός τροπο¬ 
ποιήθηκε και συμπληρώθηκε με το Ν. 2081/1992 (ΦΕΚ 
154/Α/1992). 

2. Το 27/1.2.96 Π.Δ. «Συγχώνευση Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου σε Υπουργείο Ανάπτυξης». 

3. Την 114/8.10.96 (ΦΕΚ 294/Β/96) Κοινή Απόφαση του 
Πρωθυπουργού και της Υπουργού Ανάπτυξης «Ανάθεση 
Αρμοδιοτήτων στην Υφυπουργό Ανάπτυξης Άννα Διαμα- 
ντοπούλου». 

4. Τις διατάξεις του Π.Δ. 229/86 (ΦΕΚ/96/Α/86) «Σύστα¬ 
ση και οργάνωση της Γενικής Γραμματείας Βιομηχανίας» 
και του Π.Δ. 396/89 (ΦΕΚ 172/Α/89) «Οργανισμός της Γε¬ 


νικής Γραμματείας Βιομηχανίας» και του Π.Δ. 27/96 (ΦΕΚ 
19/Α/96). 

5. Τις διατάξεις των άρθρων 23α παρ.4 και 23β παρ.4β 
του Ν. 1892/90 (ΦΕΚ 101/Α/31.8.1990) «Για τον εκσυγ¬ 
χρονισμό και την ανάπτυξη και άλλες διατάξεις», όπως 
αυτός τροποποιήθηκε και συμπληρώθηκε με τον Ν. 
2234/94 (ΦΕΚ 142/Α/94). 

6. Την αριθμ.6043/40/95 (ΦΕΚ268/Β/10-4-95) Απόφαση 
Υπουργού Βιομηχανίας, Ενέργειας και Τεχνολογίας «Δια¬ 
δικασίες ανάθεσης και αξιολόγησης επιχειρηματικών 
σχεδίων και ειδικών επενδυτικών προτάσεων και συναφή 
θέματα». 

7. Ότι με την απόφαση αυτή δεν προκαλείται επιβάρυν¬ 
ση του τακτικού προϋπολογισμού, αποφασίζουμε: 

Άρθρο 1 

Κατάρτιση Μητρώου Αξιολογητών 

1. Με την παρούσα απόφαση συνιστάται Μητρώο Αξιο- 
λογητών στη Γ ενική Γ ραμματεία Βιομηχανίας του Υπουρ¬ 
γείου Ανάπτυξης. 

Στο Μητρώο εγγράφονται αξιολογητές στις εξής βασι¬ 
κές κατηγορίες: 


ΚΩΔΙΚΟΣ ΠΕΡΙΓΡΑΦΗ ΚΩΔΙΚΟΣ 

ΜΗΤΡΩΟΥ ΣΤΑΚΟΔ 

Α. ΒΙΟΜΗΧΑΝΙΕΣ ΤΡΟΦΙΜΩΝ ΚΑΙ ΠΟΤΩΝ ΚΑΙ 15,16 

ΚΑΠΝΟΥ 

Β. ΒΙΟΜΗΧΑΝΙΕΣ ΕΝΔΥΣΗΣ, ΥΠΟΔΥΣΗΣ ΚΑΙ 17,18,19 

ΚΛΩΣΤΟΫΦΑΝΤΟΥΡΓΙΚΩΝ ΠΡΟΪΟΝΤΩΝ 
Γ, ΒΙΟΜΗΧΑΝΙΕΣ ΞΥΛΟΥ ΚΑΙ ΚΑΤΑΣΚΕΥΗ ΠΡΟΪΟ¬ 
ΝΤΩΝ ΑΠΟ ΞΥΛΟ (ΣΥΜΠΕΡΙΛΑΜ ΒΑΝΟΝΤΑΙ ΚΑΙ 
ΤΑ ΕΠΙΠΛΑ) ΒΙΟΜΗΧΑΝΙΕΣ ΧΑΡΤΟΠΟΛΤΟΥ ΚΑΙ 20, 21,22, 
ΠΡΟΪΟΝΤΩΝ ΑΠΟ ΧΑΡΤΙ, ΕΚΔΟΣΕΙΣ - ΕΚΤΎΠΩ- 36.1 
ΣΕΙΣ ΚΑΙ ΑΝΑΠΑΡΑΓΩΓΗ ΠΡΟΕΓΓΕΓΡΑΜΜΕ- 
ΝΩΝ ΜΕΣΟΝ ΕΓΓΡΑΦΗΣ ΗΧΟΥ ΚΑΙ ΕΙΚΟΝΑΣ 
ΚΑΙ ΜΕΣΩΝ ΠΛΗΡΟΦΟΡΙΚΗΣ 


Δ. ΒΙΟΜΗΧΑΝΙΕΣ ΠΑΡΑΓΩΓΗΣ ΟΠΤΑΝΘΡΑΚΑ (ΚΩΚ). 23,26 
ΠΡΟΪΟΝΤΩΝ ΔΙΥΛΙΣΗΣ ΠΕΤΡΕΛΑΙΟΥ ΚΑΙ ΠΥΡΗΝΙ¬ 
ΚΩΝ ΚΑΥΣΙΜΩΝ ΚΑΙ ΒΙΟΜΗΧΑΝΙΕΣ ΚΑΤΑΣΚΕΥΗΣ 
ΠΡΟΪΟΝΤΩΝ ΑΠΟ ΜΗ ΜΕΤΑΛΛΙΚΑ ΟΡΥΚΤΑ 
Ε. ΒΙΟΜΗΧΑΝΙΕΣ ΠΑΡΑΓΩΓΗΣ ΧΗΜΙΚΩΝ ΟΥΣΙΩΝ 24.25 

ΚΑΙ ΠΡΟΪΟΝΤΩΝ ΚΑΙ ΒΙΟΜΗΧΑΝΙΕΣ ΚΑΤΑΣΚΕΥΗΣ 
ΠΡΟΪΟΝΤΩΝ ΑΠΟ ΕΛΑΣΤΙΚΟ ΚΑΙ ΠΛΑΣΤΙΚΟ 
ΣΤ. ΒΙΟΜΗΧΑΝΙΕΣ ΠΑΡΑΓΩΓΗΣ ΒΑΣΙΚΩΝ ΜΕΤΑΛΛΩΝ 27,28, 
ΚΑΙ ΒΙΟΜΗΧΑΝΙΕΣ ΚΑΤΑΣΚΕΥΗΣ ΜΕΤΑΛΛΙΚΩΝ 36 
ΠΡΟΪΟΝΤΩΝ ΜΕ ΕΞΑΙΡΕΣΗ ΤΑ ΜΗΧΑΝΗΜΑΤΑ 
ΚΑΙ ΤΑ ΕΙΔΗ ΕΞΟΠΛΙΣΜΟΥ - ΛΟΙΠΕΣ ΒΙΟΜΗΧΑ¬ 
ΝΙΕΣ (ΕΚΤΟΣ ΑΠΟ ΕΠΙΠΛΑ) 

Ζ. ΒΙΟΜΗΧΑΝΙΕΣ ΚΑΤΑΣΚΕΥΗΣ ΜΗΧ/ΤΩΝ ΚΑΙΕΙ- 29,30, 
ΔΩΝ ΕΞΟΠΛΙΣΜΟΥ, ΒΙΟΜΗΧΑΝΙΕΣ ΚΑΤΑΣΚΕΥΗΣ 31,32, 
ΜΗΧΑΝΩΝ ΓΡΑΦΕΙΟΥ ΚΑΙ Η/Υ, ΒΙΟΜΗΧΑΝΙΕΣ 33, 34, 35 
ΚΑΤΑΣΚΕΥΗΣ ΗΛΕΚΤΡΙΚΩΝ ΜΗΧΑΝΩΝ ΚΑΙ ΣΥ¬ 
ΣΚΕΥΩΝ, ΒΙΟΜΗΧΑΝΙΕΣ ΚΑΤΑΣΚΕΥΗΣ ΕΞΟΠΛΙ¬ 
ΣΜΟΥ ΚΑΙ ΣΥΣΚΕΥΩΝ ΡΑΔΙΟΦΩΝΙΑΣ ΤΗΛΕΟΡΑ¬ 
ΣΗΣ ΚΑΙ ΕΠΙΚΟΙΝΩΝΙΩΝ, ΒΙΟΜΗΧΑΝΙΕΣ ΚΑΤΑ¬ 
ΣΚΕΥΗΣ ΙΑΤΡΙΚΩΝ ΟΡΓΑΝΩΝ, ΟΡΓΑΝΩΝ ΑΚΡΙ¬ 
ΒΕΙΑΣ ΚΑΙ ΟΠΤΙΚΩΝ ΟΡΓΑΝΩΝ, ΒΙΟΜΗΧΑΝΙΕΣ 
ΚΑΤΑΣΚΕΥΗΣ ΑΥΤΟΚΙΝΗΤΩΝ, ΟΧΗΜΑΤΩΝ, ΚΑ¬ 
ΤΑΣΚΕΥΗ ΡΥΜΟΥΛΚΟΥΜΕΝΩΝ ΚΑΙ ΛΟΙΠΩΝ ΟΧΗ¬ 
ΜΑΤΩΝ. ΒΙΟΜΗΧΑΝΙΕΣ ΛΟΙΠΟΥ ΕΞΟΠΛΙΣΜΟΥ 
ΜΕΤΑΦΟΡΩΝ. 

Η. ΛΟΓΙΣΜΙΚΟ 72 

Επιπλέον δημιουργούνται δύο πρόσθετες κατηγορίες 
του Μητρώου Αξιολογητών στα θεματικά αντικείμενα: (Θ) 
Ποιότητα, (I) Περιβάλλον. 

Τέλος, στη ΓΕΝΙΚΗ ΚΑΤΗΓΟΡΙΑ, εγγράφονται όσες ε¬ 
ταιρείες διαθέτουν και αποδεικνύουν, προσκομίζοντας τα 
αντίστοιχα αποδεικτικά στοιχεία, την εμπειρίατους σε Ευ¬ 
ρωπαϊκό ή Διεθνές επίπεδο, στην κατάρτιση και αξιολό¬ 
γηση Επιχειρηματικών Σχεδίων σε ολοκληρωμένη μορφή 
και αντίστοιχο μέγεθος. 

Η εγγραφή στο Μητρώο γίνεται κάθε χρόνο με απόφα¬ 
ση του Υπουργού Ανάπτυξης μετά από προκήρυξη και ει¬ 
σήγηση της Επιτροπής Τήρησης και Διαχείρισης του Μη¬ 
τρώου του άρθρου 5. Η προκήρυξη για την επιλογή και εγ¬ 
γραφή των αξιολογητών των ανωτέρω κατηγοριών 
δημοσιεύεται τον Οκτώβριο κάθε χρόνου. Οι αιτήσεις εγ¬ 
γραφής υποβάλλονται την 20η Νοεμβρίου. Κατ' εξαίρεση 
για το έτος 1998 η προκήρυξη δημοσιεύεται μέχρι την 5η 
Νοεμβρίου 1997 και οι αιτήσεις εγγραφής υποβάλλονται 
μέχρι την 30η Δεκεμβρίου 1997, Οι ενδιαφερόμενοι μπο¬ 
ρούν να συμμετέχουν στη διαδικασία εγγραφής για μέχρι 
τρεις (3) το πολύ απο τις βασικές κατηγορίες. Η εγγραφή 
σε μια από τις δύο επιπλέον κατηγορίες του Μητρώου Α- 
ξιολογητών στα θεματικά αντικείμενα Ποιότητα, Περι¬ 
βάλλον γίνεται πρόσθετα των τριών βασικών κατηγοριών 
που δικαιούται να εγγράφει ο κάθε αξιολογητής. Οι εγγε¬ 
γραμμένοι στις υποκατηγορίες (Θ) και (I), αναλαμβάνουν 
αξιολογήσεις ειδικών επενδύσεων (άρθρου 23β) που α¬ 
φορούν ποιότητα (περιπτώσεις α και ε) ή προστασίας πε¬ 
ριβάλλοντος (περιπτώσεις γ και στ) αντίστοιχα. 

2. Η προκήρυξη περιέχει τα πλήρη στοιχεία της αρμόδιας 
υπηρεσίας του Υπουργείου Ανάπτυξης, το αντικείμενο κά¬ 
θε επιμέρους κατηγορίας αξιολογητών, τις προϋποθέσεις 
συμμετοχής και εγγραφής, τη διαδικασία εγγραφής στο 
Μητρώο και τα αναγκαία στοιχεία και δικαιολογητικά. 

3. Περίληψη της προκήρυξης αποστέλλεται στην υπη ¬ 
ρεσία Επισήμων Εκδόσεων των Ευρωπαϊκών Κοινοτήτων 
και εν συνεχεία δημοσιεύεται σε τρεις (3) οικονομικές ε¬ 
φημερίδες, με πανελλήνια κυκλοφορία. 

Άρθρο 2 

Δικαίωμα και προϋποθέσεις συμμετοχής 

Δικαίωμα συμμετοχής στη διαδικασία εγγραφής στο 
Μητρώο έχουν νομικά πρόσωπα ή ενώσεις φυσικών προ¬ 
σώπων ή φυσικά πρόσωπα, τα οποία είναι εγγεγραμμένα 
στα οικεία επαγγελματικά επιμελητήρια εφόσον τέτοια υ- 
φίστανται, ή στους οικείους επαγγελματικούς Συλλόγους. 

Αποκλείονται απότη διαδικασία εγγραφής στο Μητρώο 
οι ενδιαφερόμενοι που: 

• ευρίσκονται υπό πτώχευση, εκκαθάριση, παύση δρα¬ 
στηριοτήτων, αναγκαστική διαχείριση ή πτωχευτικό συμ¬ 
βιβασμό ή σε άλλη αναλογη κατάσταση. 


• εναντίον τους κινήθηκε η διαδικασία κήρυξης σε πτώ¬ 
χευση, εκδόθηκε απόφαση εκκαθάρισης ή αναγκαστικής 
διαχείρησης, πτωχευτικού συμβιβασμού ή άλλης ανάλο¬ 
γης κατάστασης. 

• δεν έχουν εκπληρώσει τις φορολογικές και ασφαλι¬ 
στικές υποχρεώσεις τους 

• έχουν διαπράξει βαρύ επαγγελματικό παράπτωμα. 

Άρθρο 3 

Προϋποθέσεις εγγραφής στο Μητρώο 

Οι ενδιαφερόμενοι πρέπει να διαθέτουν ομάδα εργα¬ 
σίας με εξειδίκευση και τριετή τουλάχιστον εμπειρία στην 
κατάρτιση, αξιολόγηση επιχειρηματικών σχεδίων/μελε¬ 
τών επενδυτικήν προτάσεων σχετικών με τα περιγραφό- 
μενα στα άρθρα 23α και 23βτου Ν. 1892/90, όπως ισχύει 
αντίστοιχα και με την εξής τουλάχιστον σύνθεση: 

• έναν οικονομολόγο 

• έναν επιστήμονα ειδικευμένο και με εμπειρία στην α¬ 
νάλυση αγοράς (πιατίτθΐίπο) 

• έναν επιστήμονα Τεχνικό ειδικευμένο στην αντίστοιχη 
κατηγορία 

Άρθρο 4 

Δικαιολογητικά συμμετοχής και εγγραφής στο Μητρώο 

1. Για την απόδειξη της συνδρομής των προϋποθέσεων 
των άρθρων 2 και 3 της παρούσας ο ενδιαφερόμενος υ¬ 
ποβάλλει τα εξής δικαιολογητικά και στοιχεία: 

1.1. αίτηση εγγραφής η οποία θα προσδιορίζει την κα¬ 
τηγορία ή τις κατηγορίες στις οποίες η ενδιαφερόμενη ε¬ 
ταιρεία επιθυμεί να εγγράφει. Επίσης η αίτηση εγγραφής 
θα περιλαμβάνει το ονοματεπώνυμο, πατρώνυμο, την ε¬ 
παγγελματική έδρα και τον αριθμό φορολογικού μητρώ¬ 
ου αν πρόκειται για ενώσεις φυσικών προσώπων ή για φυ¬ 
σικά πρόσωπα ή την επωνυμία, τη νομική μορφή, την έδρα 
και τον αριθμό φορολογικού μητρώου αν πρόκειται για 
νομικό πρόσωπο. Οι ενώσεις προσώπων δηλώνουν τα α¬ 
νωτέρω στοιχεία όλωντων μελώντους και υποβάλλουντο 
ιδιωτικό μεταξύ τους συμφωνητικό, συνταχθέν για το 
σκοπό του έργου της αξιολόγησης. Η εταιρεία υποβάλλει 
αντίγραφο του καταστατικού της. Ο επικεφαλής είτε της 
ομάδας φυσικών προσώπων είτε του νομικού προσώπου 
(εκπρόσωπος) υποβάλλει και υπεύθυνη δήλωση με κατά¬ 
λογο όλων των συνεργατών του, ενώ κάθε μέλος της ο¬ 
μάδας αξιολόγησης υποβάλλει υπεύθυνη δήλωση, στην 
οποία δηλώνει ότι αποδέχεται τη συμμετοχή του στην ο¬ 
μάδα αξιολόγησης και ότι δε συμμετέχει σε καμία άλλη. 
Κάθε αίτηση περιλαμβάνει απαραίτητα τους συνημμέ¬ 
νους στην παρούσα πίνακες, συμπληρωμένους κατάλλη¬ 
λα. Οι πίνακες αυτοί συμπληρώνονται με τις μελέτες ή α¬ 
ξιολογήσεις που έχει εκτελέσει το νομικό πρόσωπο, ενώ 
για την ένωση φυσικών προσώπων συμπληρώνονται από 
κάθε μέλος της ένωσης χωριστά. 

1.2. Πιστοποιητικό του οικείου επαγγελματικού επιμε¬ 
λητηρίου εφόσον αυτό υπάρχει με το οποίο πιστοποιείται 
η εγγραφή και το επάγγελμά του. 

1.3. Πιστοποιητικό αρμόδιας δικαστικής ή διοικητικής 
αρχής από το οποίο προκύπτει ότι δεν τελεί υπό πτώχευ¬ 
ση, εκκαθάριση, παύση δραστηριοτήτων, αναγκαστική 
διαχείριση, πτωχευτικό συμβιβασμό, ή άλλη ανάλογη κα¬ 
τάσταση και επίσης ότι δεν έχει κινηθεί εναντίοντου η δια¬ 
δικασία κήρυξης σε πτώχευση, εκκαθάριση, αναγκαστική 
διαχείριση ή πτωχευτικού συμβιβασμού ή άλλη ανάλογη 
διαδικασία. 

1.4. Πιστοποιητικό φορολογικής και ασφαλιστικής ενη¬ 
μερότητας. 

1.5. Απόσπασμα ποινικού μητρώου όλων όσων συμμε¬ 
τέχουν σε Ένωση Φυσικών Προσώπων ή σε φυσικό πρό¬ 
σωπο και απόσπασμα ποινικού μητρώου αυτού ή αυτών 
που νόμιμα δεσμεύουν την εταιρεία (εφόσον πρόκειται 
για νομικό πρόσωπο) και βεβαίωση του αντίστοιχου ε¬ 
παγγελματικού Επιμελητηρίου ή υπεύθυνη δήλωση εφό¬ 
σον δεν υφίσταται αντίστοιχο Επιμελητήριο από την ο¬ 
ποία να προκύπτει ότι δεν έχουν καταδικαστεί τελεσίδικα 
για αδίκημα ή βαρύ επαγγελματικό παράπτωμα σχετικά 
με την επαγγελματική συμπεριφορά. 

1.6. Τίτλους σπουδών και βιογραφικό σημείωμα όλων 
των μελών της κάθε ομάδας (ένωση φυσικών προσώπων 
ή φυσικού προσώπου ή εταιρείας) που θα συμμετάσχει 
στην αξιολόγηση των επενδυτικών προτάσεων. Στο βιο- 
γραφικό σημείωμα δηλώνεται η εμπειρία σε εκπόνηση ή 
αξιολόγηση επιχειρηματικών σχεδίων/μελετών συναφών 
επενδυτικών προτάσεων, οι ημερομηνίες παροχής, οι α¬ 
ποδέκτες και ο αριθμός τηλεφώνου τους. 

Αν τα πιστοποιητικά ή έγγραφα αυτά δεν εκδίδονται σε 
κάποια χώρα ή αν όπως εκδίδονται στη χώρα αυτή δεν α- 
ποδεικνύουν την συνδρομή των προϋποθέσεων εγγρα¬ 
φής στο Μητρώο, μπορούν να αντικατασταθούν από έ¬ 
νορκη δήλωση ή βεβαίωση του ενδιαφερομένου ενώπιον 
δικαστικής ή δημόσιας αρχής ή συμβολαιογράφου. Αν 
δεν προβλέπεται από το εθνικό δίκαιο του ενδιαφερομέ¬ 
νου αυτή μπορεί να αντικατασταθεί από υπεύθυνη δήλω¬ 
σή του βεβαιωμένου του γνήσιου της υπογραφής από δι¬ 
καστική ή διοικητική αρχή ή συμβολαιογράφο. 

2. Κάθε μέλος ή συνεργάτης μιας ομάδας αξιολόγησης 
δεν μπορεί να συμμετέχει σαν μέλος ή συνεργάτης σε άλ¬ 
λη ομάδα αξιολόγησης εργασίας. 

3. Η Επιτροπή Τήρησης και Διαχείρισης του Μητρώου 
του άρθρου 2 μπορεί να καλεί τους ενδιαφερομένους να 
συμπληρώσουν τα υποβληθέντα δικαιολογητικά και έγ¬ 
γραφα της παρ.1 του παρόντος άρθρου ή να ζητεί διευ¬ 
κρινίσεις ή να ελέγχει την ακρίβειά τους λαμβάνοντας υ¬ 
πόψη τα έννομα συμφέροντά τους. 

4. Τα στοιχεία τα οποία αναφέρονταιοτηνπαρ. 1 χρησι¬ 
μοποιούνται αποκλειστικά για την κατάρτιση του Μητρώ¬ 
ου Αξιολογητών και είναι εμπιστευτικά. 

5. Η διαδικασία κατάρτισης του Μητρώου Αξιολογητών 
ολοκληρώνεται μέχρι της 15 Φεβρουάριου του επόμενου 
έτους. 

6. Η απόφαση εγγραφής αναρτάται στους πίνακες ανα¬ 
κοινώσεων του Υπουργείου Ανάπτυξης, και στη γραμμα¬ 
τεία της Διεύθυνσης Βιομηχανικών Επενδύσεων. Σε κάθε 
αποκλεισθέντα κοινοποιούνται οι λόγοι αποκλεισμού του 
μέσα σε πέντε (5) εργάσιμες μέρες από την έκδοοη της 
σχετικής απόφασης. 

Άρθρο 5 

Τήρηση και διαχείριση του Μητρώου 

1. Το Μητρώο αξιολογητών λειτουργεί στη Γενική Γραμ- 
ματεία Βιομηχανίας του Υπουργείου Ανάπτυξης. 

2. Μετην παρούσα συνιστάται στη Διεύθυνση Βιομηχα¬ 
νικών Επενδύσεων της Γ ενικής Γ ραμματείας Βιομηχα¬ 
νίας, Επιτροπή Τήρησης και Διαχείρισης του Μητρώου. Η 
Επιτροπή αποτελεΐται από τον προϊστάμενο της Διεύθυν¬ 
σης Βιομηχανικών Επενδύσεωντης Γ ενικής Γ ραμματείας 
Βιομηχανίας ως Πρόεδρο και δύο στελέχη της Διεύθυν¬ 
σης αυτής. Προκειμένου για την εγγραφή αξιολογητών 


στις υποκατηγορίες της Ποιότητας ή Περιβάλλοντος, 
συμμετέχει και ο προϊστάμενος ή ο αρμόδιος τμηματσρ- 
χης της αρμόδιας Διεύθυνσης. Με απόφαση της Υπουρ¬ 
γού Ανάπτυξης συγκροτείται η επιτροπή, ορίζονται οι ει¬ 
σηγητές, ο γραμματέας και οι αναπληρωτές τους από υ¬ 
παλλήλους της Δ/νσης Βιομηχανικών Επενδύσεων, 
καθώς και ο τρόπος λειτουργίας της επιτροπής. 

Η επιτροπή: 

α. ελέγχει και αξιολογεί τις αιτήσεις εγγραφής, 

β. εισηγείται στον αρμόδιο Υπουργό την εγγραφή ή τη 
διαγραφή των ενδιαφερομένων στο ή από το Μητρώο, 

γ. καταρτίζει, ενημερώνει, τηρεί και διαχειρίζεται το Μη¬ 
τρώο. 

3. Τα ελάχιστα στοιχεία που περιλαμβάνει το Μητρώο Α- 
ξιολογητών είναι: (α) πλήρη επωνυμία /Νομική Μορφή, 
ταχυδρομική διεύθυνση, αριθμό τηλεφώνου και αριθμό 
ίαχ ή ΙθΙθχ και Α.Φ.Μ. του αξιολογητή. 

4. Οι εγγεγραμμένοι αξιολογητές έχουντην υποχρέωση 
να ενημερώνουν την αρμόδια υπηρεσία για κάθε μεταβο¬ 
λή συναφή με τις προϋποθέσεις συμμετοχής και εγγρα¬ 
φής καθ’ όληντη διάρκεια ισχύος του Μητρώου και μέσα 
σε προθεσμία πέντε (5) ημερών από τη μεταβολή αυτή. Η 
υπηρεσία δύναται να ελέγχει τους εγγεγραμμένους, προ¬ 
κειμένου να διαπιστώνει την τήρηση των προϋποθέσεων 
συμμετοχής και εγγραφής. 

5. Διαγραφή από το Μητρώο γίνεται με απόφαση της Υ¬ 
πουργού Ανάπτυξης μετά από εισήγηση της Επιτροπής 
Τήρησης και Διαχείρησης του Μητρώου στις εξής περι¬ 
πτώσεις: 

α. Αν ο εγγεγραμμένος έπαψε να πληρεί τις προϋποθέ¬ 
σεις του άρθρου 2 και του άρθρου 3 της παρούσας ή υ¬ 
πέβαλε ψευδή δήλωση ή παρέλειψε να υποβάλλει τα α- 
παιτούμενα διακαιολογητικά ή να ενημερώσει για ουσιώ¬ 
δη μεταβολή των προϋποθέσεων συμμετοχής και 
εγγραφής. 

β. Αν επέδειξε αντισυμβατική συμπεριφορά και παρα¬ 
βίασε τις υποχρεώσεις του όπως αυτές περιγράφονται 
στη σύμβαση ανάθεσης της αξιολόγησης, στις οδηγίες 
για την αξιολόγηση ή στην παρούσα, λόγοι οι οποίοι επι¬ 
πλέον συνεπάγονται και περικοπή της αμοιβής του, σε πο¬ 
σοστό που θα καθορίζει η σύμβαση ή νεότερη Υπουργική 
απόφαση. 

Στους ενδιαφερομένους κοινοποιείται με αποδεικτικό 
επίδοσης η απόφαση και οι λόγοι της διαγραφής τους μέ¬ 
σα σε πέντε (5) ημέρες από την έκδοση της σχετικής α¬ 
πόφασης. 

Άρθρο 6 

Ανάθεση της αξιολόγησης των επιχειρηματικών σχεδίων 
και μελετών επενδυτικών προτάσεων 

1. Με την παρούσα συνιστάται στη Γ ενική Γ ραμματεία 
Βιομηχανίας, Γνωμοδοτική Επιτροπή που γνωμοδοτείγια 
κάθε θέμα που αφορά την ανάθεση αξιολόγησης των επι¬ 
χειρηματικών σχεδίων ή των ειδικών επενδύσεων. 

Η Γνωμοδοτική Επιτροπή αποτελεΐται από τον Γενικό 
Διευθυντή που προΐσταται της Δ/νσης βιομηχανικών Ε¬ 
πενδύσεων της Γενικής Γραμματείας Βιομηχανίας ως 
Πρόεδρο, τον προϊστάμενο της Δ/νσης Βιομηχανικών Ε¬ 
πενδύσεων, τον αρμόδιο τμηματάρχη της Δ/νσης Βιομη¬ 
χανικών Επενδύσεων και έναν (1) εκπρόσωπο του Οικο¬ 
νομικού Επιμελητηρίου Ελλάδας (ΟΕΕ). Προκειμένου για 
την ανάθεση της αξιολόγησης επενδυτικών προτάσεων 
συναφών μετην Ποιότητα ή το Περιβάλλον στην Επιτρο- 

πή συμμετέχει και ο προϊστάμενος της αρμόδιας Διεύ¬ 
θυνσης. Προκειμένου για την ανάθεση της αξιολόγησης 
επενδυτικών προτάσεων του άρθρου 23βτου Ν. 1892/90 
όπως ισχύει, στην επιτροπή συμμετέχει και ένας (1) εκ¬ 
πρόσωπος του Τεχνικού Επιμελητηρίου Ελλάδος (ΤΕΕ). 

Εφόσον κρίνεται απαραίτητο, η Υπουργός Ανάπτυξης, 
μετά από πρόταση της επιτροπής του παρόντος άρθρου, 
μπορεί να ορίζει εξωτερικούς εμπειρογνώμονες επί ειδι¬ 
κών θεμάτων με στόχο την πληρέστερη ενημέρωση των 
μελών της επιτροπής. Με απόφαση της Υπουργού ανά¬ 
πτυξης, συγκροτείται η επιτροπή, ορίζονται οι εισηγητές, 
οι γραμματείς και οι αναπληρωτές τους από υπαλλήλους 
της Δ/νσης Βιομηχανικών Επενδύσεων, καθώς και ο τρό¬ 
πος λειτουργίας της επιτροπής. Με παρόμοια απόφαση 
καθορίζεται η αποζημίωση των μελών, των εισηγητών, 
των γραμματέων καιτων αναπληρωτώντους και των εξω¬ 
τερικών εμπειρογνωμόνων. 

2. Η θητεία της επιτροπής είναι διετής. 

3. Δεν μπορεί να ανατίθεται η αξιολόγηση επιχειρηματι¬ 
κών σχεδίων ή μελετών επενδυτικών προτάσεων σε αξιο- 
λογητές που μετέχουν ως σύμβουλοι, εταίροι ή μέτοχοι ή 
έχουν οποιαδήποτε σχέση με την επιχείρηση που έχει υ¬ 
ποβάλλει την προς αξιολόγηση πρόταση ή έχουν οποια¬ 
δήποτε σχέση με την εκπόνηση της μελέτης ή του σχεδί¬ 
ου που τη συνοδεύει καθώς και με οποιοδήποτε ανταγω¬ 
νιστικό σχέδιο. Γ ιατο σκοπό αυτό πριν την υπογραφή της 
σύμβασηςτηςπαραγράφου 6 υποβάλλεται Υπεύθυνη Δή¬ 
λωση από τον επικεφαλής της ομάδας αξιολόγησης, στην 
οποία δηλώνονται τα ανωτέρω για τον ίδιο και για όλα τα 
μέλη της ομάδας αξιολόγησης. Τα κωλύματα αυτά ισχύ¬ 
ουν και για τους εκπροσώπους των Επιμελητηρίων, ως 
προς τη συμμετοχή τους στη Γνωμοδοτική Επιτροπή. 

4. Δεν είναι δυνατή η ανάθεση της αξιολόγησης περισ¬ 
σότερων των τεσσάρων σχεδίων ή προτάσεων της ίδιας 
κατηγορίας στον ίδιο αξιολογητή. Ο συνολικός αριθμός 
των αναθέσεων σε κάθε αξιολογητή εξαρτάται και από 
τον πίνακα βαθμολόγησης των υποβληθεισών αξιολογή¬ 
σεων περασμένων ετών (γιατους αξιολογητές οι οποίο έ¬ 
χουν εγγράφει στα προηγούμενα έτη στο Μητρώο Αξιο- 
λογητών) σύμφωνα μετά σχετικά στοιχεία τα οποία τηρεί 
η αρμόδια Διεύθυνση Βιομηχανικών Επενδύσεων. Ο συ¬ 
νολικός αριθμός των αναθέσεων δεν μπορεί να υπερβαί¬ 
νει τις δώδεκα (12). 

5. Ο ενδιαφερόμενος που επιλέγεται ειδοποιείται από 
τη Γραμματεία της Διεύθυνσης Βιομηχανικών Επενδύσε¬ 
ων να προσέρθει στο Υπ.Ανάπτυξης για να λάβει γνώση 
των ανατεθεισών σ’αυτόν αξιολογήσεων καθώς και για 
την υπογραφή της σχετικής σύμβασης με το Υπουργείο 
Ανάπτυξης. 

6. Μεταξύ του Δημοσίου, το οποίο εκπροσωπεί η Υ¬ 
πουργός Ανάπτυξης και του αξιολογητή, στον οποίο ανα¬ 
τίθεται η αξιολόγηση, υπογράφεται η σύμβαση. Ο ανάδο- 
χος είναι υποχρεωμένος να αποδεχθεί το σύνολο των 
συμβατικών υποχρεώσεων που ορίζονται στην σύμβαση. 

7. Η σύμβαση περιλαμβάνειτουλάχιστοντοντρόπο και το 
χρόνο παράδοσης της μελέτης, τις υποχρεώσεις του αξιο- 
λογητή, την αμοιβή και τον τρόπο καταβολής της. Ο αξιο- 
λογητής δεν δικαιούται προκαταβολής επί της αμοιβήςτου. 

8. Δεν επιτρέπεται η παραχώρηση δικαιωμάτων που α¬ 
πορρέουν από την ανωτέρω σύμβαση σε τρίτους. Η πα¬ 
ράβαση του όρου αυτού επιφέρει την έκπτωση του αξιο- 
λογητή από το έργο και την ενεργοποίηση της διαδικα¬ 
σίας διαγραφής του. 


9. Δεν επιτρέπεται οποιοσδήποτε μορφής συνεργασία 
μεταξύ των δύο αξιολογητών κατά την αξιολόγηση των Ε¬ 
πενδυτικών Προτάσεων. 

10. Με απόφασή μας μπορούν να καθορίζονται οι ποι¬ 
νές που επιβάλλονται στους αξιολογητές και σχετίζονται 
με την ποιότητα των αξιολογήσεων. Οι ποινές είναι δυνα¬ 
τόν να περιλαμβάνονται στο κείμενο της σύμβασης. 

Άρθρο 7 
Ενστάσεις 

1. Επιτρέπεται ένσταση: 

α. κατά της προκήρυξης για την εγγραφή στο Μητρώο, 
β. Κατά της συμμετοχής αξιολογητή στη διαδικασία εγ¬ 
γραφής, 

γ. κατά της απόφασης εγγραφής αξιολογητή, 
δ. κατά της απόφασης διαγραφής αξιολογητή, 
ε. κατά της ανάθεσης της αξιολόγησης επιχειρηματι¬ 
κών σχεδίων ή επενδυτικών προτάσεων. 

Οι ενστάσεις αφορούν τη νομιμότητα της προσβαλλό¬ 
μενης πράξης και προβάλλονται επί ποινή απαραδέκτου 
μόνο σταδιακά. 

2. Δικαίωμα ένστασης έχουν για την περίπτωση ε. της 
παραπάνω παραγράφου μόνον όσοι ενδιαφερόμενοι εί¬ 
ναι εγγεγραμμένοι στο Μητρώο. 

3. Η ένσταση υποβάλλεται εγγράφως στην αρμόδια υ- 
πηρεσίατου Υπουργείου Ανάπτυξης μέσα σετρείς (3) ερ¬ 
γάσιμες ημέρες από την ημερομηνία ανάρτησης της από¬ 
φασης για τις περιπτώσεις γ., δ. και ε. και μέσα σε τρεις 
(3) εργάσιμες ημέρες από την δημοσίευση της προκήρυ¬ 
ξης για την περίπτωση α. Ειδικά η ένσταση κατά της συμ¬ 
μετοχής μελετητή στη διαδικασία εγγραφής υποβάλλε¬ 
ται μέσα σε τρεις (3) εργάσιμες ημέρες από τη λήξη της 
προθεσμίας υποβολής αιτήσεων και της ανάρτησης σχε¬ 
τικού καταλόγου, προσιτού σε όλους, στον οποίο θα ανα¬ 
γράφονται όλοι όσοι υπέβαλαν αιτήσεις συμμετοχής. 

4. Η αποδοχή ή η απόρριψη της ένστασης γίνεται με α¬ 
πόφαση της Υπουργού Ανάπτυξης μετά από εισήγηση 
της Επιτροπής Τήρησης και Διαχείρισης του Μητρώου 
γιατις ενστάσειςτωνεδ.α, β, γ καιδτηςπαρ. 1 και μετά α¬ 
πό γνώμη της Γνωμοδοτικής Επιτροπής ανάθεσης για τις 
ενστάσεις του εδ. ε της παρ. 1 μέσα σε πέντε (5) εργάσι¬ 
μες ημέρες από την υποβολή τους. 

Άρθρο 8 

ΓΕΝΙΚΗ ΚΑΤΗΓΟΡΙΑ 

Ειδικά για τα Επιχειρηματικά Σχέδια όπως αυτά περι- 
γράφονται στο άρθρο 23α του Ν. 2234/95 προτίμηση έ¬ 
χουν οι ενδιαφερόμενοι που διαθέτουν και αποδεικνύουν, 
προσκομίζοντας με αντίστοιχα αποδεικτικά στοιχεία, την 
εμπειρία τους σε Ευρωπαϊκό ή Διεθνές επίπεδο στην κα¬ 
τάρτιση και αξιολόγηση Επιχειρηματικών Σχεδίων σε ο¬ 
λοκληρωμένη μορφή και αντιστοίχου μεγέθους. 

Οι παραπάνω ενδιαφερόμενοι μπορούν να συμμετέ¬ 
χουν κατ’ εξαίρεση σε όλες τις κατηγορίες του Μητρώου 
Αξιολογητών και με μέγιστο αριθμό Επενδυτικών Προτά¬ 
σεων που μπορούν να τους ανατεθούν συνολικά δώδεκα 
(12) αλλά όχι περισσότερες των τεσσάρων (4) αξιολογή¬ 
σεων για κάθε κατηγορία του Μητρώου. 

Ο συνολικός αριθμός των αναθέσεων εξαρτάται και α¬ 
πό τον πίνακα βαθμολόγησης των υποβληθεισών αξιολο¬ 
γήσεων περασμένων περιόδών (για τους αξιολογητές οι 
οποίοι έχουν εγγράφει κατά παρελθόντα έτη στο Μητρώο 

Αξιολογητών) σύμφωνα με τα σχετικά στοιχεία τα οποία 
τηρεί η αρμόδια Διεύθυνση Βιομηχανικών Επενδύσεων. 

Οι παραπάνω ενδιαφερόμενοι θα πρέπει εκτός των α¬ 
παραιτήτων δικαιολογητικών συμμετοχής και εγγραφής 
στο Μητρώο όπως αυτά αναφέρονται στο άρθρο 4 του 
παρόντος να συμπληρώσουν και τα έντυπα που επισυνά¬ 
πτονται. , , 

Κατά τα λοιπά ισχύουν και για την περίπτωση αυτή ολα 
τα αναφερόμενα στην παρούσα απόφαση ήτοι όροι, προ¬ 
ϋποθέσεις, διαδικασία εγγραφής κλπ. που ισχύουν για 
τους λοιπούς ενδιαφερομένους. 

Άρθρο 9 

Η διαχείριση του Μητρώου γίνεται κάθε χρόνο με εγ¬ 
γραφή νέων αξιολογητών ως εξής: 

Αξιολογητές οι οποίοι είναι ήδη εγγεγραμμένοι και δεν 
αιτούνται αλλαγή κατηγοριών ούτε εγγραφή σε πρόσθε¬ 
τη κατηγορία προσκομίζουν μετά τη δημοσίευση της σχε¬ 
τικής προκήρυξης, αίτηση ανανέωσης του ενδιαφέρο¬ 
ντος τους με τις κατηγορίες που επιθυμούν να εγγρα- 
φούν, Υπεύθυνη Δήλωση των συνεργατών τους και τα 
δικαιολογητικά των υποπαραγράφων 1.3 και 1.5 της πα¬ 
ραγράφου 1 του άρθρου 4. Σε περίπτωση που αλλάζει έ¬ 
στω και ένα μέλος της ομάδας αξιολόγησης κατατίθενται 
τα απαιτούμενα στοιχεία (βιογραφικό κλπ) τεκμηρίωσης 
της εμπειρίας καθώς και ενημερωμένος πίνακας της συ¬ 
νολικής ομάδας έργου, όπως αυτή διαμορφώνεται. 

Αξιολογητές οι οποίοι υποβάλλουν αίτηση εγγραφής 
για πρώτη φορά, καταθέτουν το σύνολο των προβλεπό- 
μενων στοιχείων 

Αξιολογητές οι οποίοι αιτούνται αλλαγή κατηγορίας / 
κατηγοριών ή εγγραφή σε νέα/νέες, καταθέτουντα δικαι- 
ολογητικά των υποπαραγράφων 1.1, 1.3, 1.5, 1.6 της πα¬ 
ραγράφου 1 του άρθρου 4 της παρούσας απόφασης. 

Άρθρο 10 

I. Η παρούσα να δημοσιευθεί στην Εφημερίδα της Κυ- 
βερνήσεως. 

II. Η ισχύς της παρούσας αρχίζει με τη δημοσίευσή της 
στην Εφημερίδα της Κυβερνήσεως. 

III. Με τη δημοσίευση της παρούσας, παύει να ισχύει η 
αριθ. 6043/40/95 (ΦΕΚ 268/Β/95) Αποφάσή μας. 

Αθήνα, 3 Δεκεμβρίου 1997 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 

-Φ- 

Αριθ. 24134 ( 2 ) 

Σύσταση Ν.Π.Δ.Δ. στο Δήμο Τυρνάβου Ν. Λάρισας με την 
επωνυμία «ΣΧΟΛΙΚΗ ΕΠΙΤΡΟΠΗ ΓΕΝΙΚΟΥ ΛΥΚΕΙΟΥ 
ΤΥΡΝΑΒΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/95 (Δ.Κ.Κ.). 
β) Του άρθρου 5 του Ν. 1894/90 «Για την Ακαδημία Α¬ 
θηνών και άλλες διατάξεις», 
γ) Του άρθρου 2του Ν. 2508/97. 
δ) Του άρθρου 6του Ν. 2503/97. 

2. Την 181/97 απόφαση του Δ.Σ. Τυρνάβου περί συστά- 
σεως Ν.Π. με την επωνυμία «Σχολική Επιτροπή Γενικού 
Λυκείου Τυρνάβου». 


3. Την 2172/29.8.97 απόφασή μας παροχή έγκριση υπο¬ 
γραφής στο Δ/ντή της Δ/νσης Τοπικής Αυτοδ/σης και Α¬ 
ποκέντρωσης της Περιφέρειας με «Εντολή Γ ενικού Γραμ¬ 
ματέα Περιφέρειας Θεσσαλίας», αποφασίζουμε: 

Α. Συνιστούμε στο Δήμο Τυρνάβου ίδιο Νομικό Πρόσω¬ 
πο με την επωνυμία «Σχολική Επιτροπή Γ ενικού Λυκείου 
Τυρνάβου» που περιλαμβάνει: 

Τη Σχολική Μονάδα του Λυκείου Τυρνάβου. 

Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λπ. 

- Η εκτέλεση μικρών έργων για επισκευή και συντήρη¬ 
ση διδακτηρίων, η αποκατάσταση φθορών και ζημιών των 
επίπλων, εξοπλισμού και γενικά των διδακτηριακών εγκα¬ 
ταστάσεων. 

- Η φροντίδα για την εξεύρεση άλλων πόρων. 

- Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

- Η λήψη κάθε άλλου μέτρου που κρίνεται αναγκαίο για 
την στήριξη της διοικητικής λειτουργίαςτων σχολικών μο¬ 
νάδων. 

Πόροι του Νομικού Προσώπου είναι: 
α) Ετήσια επιχορήγηση του Δήμου, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις επί το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικ. Συμ¬ 
βουλίου και όταν αυτός απουσιάζει ή κωλύεται από τον Α¬ 
ντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Τυρνά¬ 
βου ύψους 2.500.000 δρχ. για το τρέχον έτος και 
5.000.000 δρχ για κάθε ένα από τα επόμενα έτη. 

Για τη δαπάνη αυτή έχει εγγράφει πίστωση στον προϋ¬ 
πολογισμό του Δήμου Τυρνάβου ύψους 115.500.000 δρχ. 
με στοιχεία 212.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Δεκεμβρίου 1997 

Με εντολή Γ εν. Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 

- 4 - 

Αριθ. 24133 . (3| 

Τροποποίηση της 23686/94 απόφασης σύστασης Νομι¬ 
κού Προσώπου με την επωνυμία «Σχολική Επιτροπή 
ΤΕΛ Τυρνάβου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/95 (Δ.Κ.Κ.). 
β) Του άρθρου 5 του Ν. 1894/90 «Για την Ακαδημία Α¬ 
θηνών και άλλες διατάξεις», 
γ) Του άρθρου 6του Ν. 2503/97. 
δ) Του άρθρου 2 του Ν. 2081/92. 

2. Την 198/97 απόφαση του Δ.Σ. Τυρνάβου περί τροπο- 
ποιήσεως του Ν.Π. με την επωνυμία «Σχολική Επιτροπή 
ΤΕΛ Τυρνάβου» ΦΕΚ 789/94. 

3. Την 2172/29.8.97 απόφασή μας, παροχή έγκρισης υ¬ 
πογραφής στο Δ/ντή της Δ/νσης Τοπ. Αυτ/σης και Αποκέ¬ 
ντρωσης της Περιφέρειας με «Εντολή Γεν. Γραμ. Περιφ. 
Θεσσαλίας», αποφασίζουμε: 

Τροποποιούμε την 23686/94 απόφαση του Νομάρχη 
Λάρισας «Περί συστάσεωςτου Νομικού Προσώπου Σχο¬ 
λική Επιτροπή ΤΕΛ Τυρνάβου» και ορίζουμε ότι στο εξής 
το ανωτέρω Νομικό Πρόσωπο του Δήμου Τυρνάβου θα 
περιλαμβάνει τις Σχολικές Μονάδες, Τεχνικό Επαγγελμα¬ 
τικό Λύκειο Τυρνάβου και την Τεχνική Επαγγελματική 
Σχολή Τυρνάβου. 

Θα φέρει δε την επωνυμία «Σχολική Επιτροπή Τεχνικού 
Επαγγελματικού Λυκείου - Τεχνικής Επαγγελματικής 
Σχολής Τυρνάβου». 

Κατά τα λοιπά ισχύει η 23686/94 απόφαση. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Τυρνά¬ 
βου ύψους 8.000.000 δρχ. κατ' έτος η οποία είναι γραμ¬ 
μένη στον προϋπολογισμό του Δήμου Τυρνάβου με στοι¬ 
χεία 212.9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Δεκεμβρίου 1997 

Με ε\ΠΌλή Γεν. Γραμματέα Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. 7882 (4) 

Σύσταση Αναπτυξιακής Επιχείρησης Κοινότητας Λιαπά- 
δων Νομού Κέρκυρας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις των άρθρων 277-284 και 291 του Δ.Κ.Κ. 
(Π.Δ. 410/95). 

2. Την με αρ. 25027/9.4.84 απόφαση του Υπ. 
Εσωτερικών ΦΕΚ 244/10.4.84 τεύχος Β’. 

3. Την υπ' αριθμόν 43/97 απόφαση του Κοινοτικού 
Συμβουλίου Λιαπάδων. 

4. Το υπ’ αριθμ. Πρωτ. 10101/7.8.1997 έγγραφο της Β' 
ΔΟΥ Κέρκυρας με το οποίο μας εστάλη θετική έκθεση α¬ 
ξιολόγησης της οικονομοτεχνικής έκθεσης σκοπιμότη¬ 
τας, αποφασίζουμε: 

1. Ιδρύεται στην Κοινότητα Λιαπάδων Κοινοτική 
Επιχείρηση με την επωνυμία «Αναπτυξιακή Επιχείρηση 
Κοινότητας Λιαπάδων». 

2. Η σύσταση και η λειτουργία της είναι σύμφωνη με τις 
διατάξεις περί αμιγών δημοτικών και κοινοτικών επιχειρή- 
σεωντων άρθρων 277 κ.ε.του Π.Δ. 410/95 (Δημοτικός και 
Κοινοτικός Κώδικας) της Απόφασης του Υπουργού των 
Εσωτερικών, 25027/84 όπως εκάστοτε ισχύει, και του άρ¬ 
θρου 29 του Ν. 1558/85 όπως τροποποιήθηκε από το άρ¬ 
θρο 27 του Ν. 2081/92. 

3. Οι καταστατικοί σκοποί της Επιχείρησης είναι: 

1. Να εκμεταλευτεί τις παραλίες και την περιουσία της 
Κοινότητας. 

2. Να οργανώσει και να διαχειρίζεται το Κοινοτικό 
Πάρκιγκ. 


3. Ναδιαχειρίζεταιτονπολιτισμό καιτην ψυχαγωγία της 
περιοχής. 

4. Να εκμεταλεύεται Κοινοτικά αναψυκτήρια και εστια¬ 
τόρια. 

5. Να προβάλλει την περιοχή και να προωθήσει την ποι¬ 
οτική ανάπτυξη του τουρισμού. 

6. Να οργανώνει και να υλοποιεί προγράμματα κατάρτι¬ 
σης αλλά και να παρέχει ειδικό εκπαιδευτικό έργο σε παι¬ 
διά και ενήλικες που θα αναβαθμίζει το ανθρώπινο δυνα¬ 
μικό, θα προωθεί τον πολιτισμό και τις τέχνες, με σκοπό 
την τοπική ανάπτυξη και να συνεργάζεται με ειδικούς φο¬ 
ρείς εκπαίδευσης. 

7. Να παρέχει υπηρεσίες και υλοποιεί προγράμματα για 
τους κατοίκους και τους επισκέπτες με ειδικές ανάγκες 
και για άτομα τρίτης ηλικίας. 

8. Να αναλαμβάνει την είσπραξη των κοινοτικών φόρων 
και τελών και να παρέχει στην Κοινότητα εξιδικευμένες υ¬ 
πηρεσίες (διοικητικές και επιστημονικές). 

9. Να αναλαμβάνει την υπηρεσία καθαριότητας της 
Κοινότητας. 

10. Να βοηθά γενικά την Κοινότητα στο αναπτυξιακό 
της έργο. 

11. Να αξιοποιήσει και να αναδείξει τους παραδοσια¬ 
κούς οικισμούς και τα ιστορικά μνημεία. 

12. Να αναλαμβάνει αναθέσεις έργου για τη διαχείρηση 
θεμάτωντης κοινοτικής βιβλιοθήκης (Ν.Π.Δ.Δ.). 

13. Να αναλαμβάνει Κοινοτικά έργα από την Κοινότητα 
και τους ΟΤΑ της Περιοχής και από Ιδιώτες και Νομικά 
πρόσωπα. 

Έδρα της Επιχείρησης θα είναι οι Λιαπάδες. 

Η επιχείρηση θα έχει αόριστη διάρκεια. 

Πόροι της επιχείρησης θα είναι τα έσοδα από τις δρα¬ 
στηριότητες που περιγράφονται στους σκοπούς της και 
κάθε είδους αμοιβές, προμήθειες, χορηγίες, δάνεια, κλη¬ 
ρονομιές κ.λ.π. 

Η Κοινότητα θα διαθέσει στην επιχείρηση το ποσό των 
15.000.000 δραχμών εκ των οποίων τα 5.000.000 δρχ. θα 
κατατεθούν κατά την έναρξη. 

Υπολογίζεται ότι το υπόλοιπο ποσό θα απορροφήσει η 
επιχείρηση σε διάστημα τριών ετών οπότε θα βρίσκεται 
σε πλήρη ανάπτυξη. 

Η Κοινότητα επίσης θα διαθέσει τους απαραίτητους κοι¬ 
νοτικούς χώρους και τα απαραίτητα κτίρια για την ανά¬ 
πτυξη των δραστηριοτήτων στην επιχείρηση κατά χρήση. 

Η επιχείρηση διοικείται από πενταμελές διοικητικό συμ¬ 
βούλιο, τα μέλη του οποίου ορίζονται μαζί με τους ανα¬ 
πληρωτές τους από το κοινοτικό συμβούλιο. 

Τρία από τα μέλη του Δ.Σ. θα είναι αιρετοί από το κοινο¬ 
τικό συμβούλιο, και δύο δημότες ή κάτοικοι της κοινότη¬ 
τας, που έχουν εμπειρία στην τοπική ανάπτυξη. 

Όταν η επιχείρηση απασχολεί πάνω από 20 άτομα το δι¬ 
οικητικό συμβούλιο θα αποτελλείται από επτά μέλη και θα 
μετάσχει υποχρεωτικά ένας εκπρόσωπος των εργαζομέ¬ 
νων και ένας αιρετός επιπλέον κοινοτικός σύμβουλος, ή 
κάτοικος της περιοχής. 

Η επιχείρηση διαλύεται με απόφαση του κοινοτικού 
συμβουλίου της Κοινότητας Λιαπάδων. 

Μετά την εκκαθάριση της περιουσίας της όσα στοιχεία 
απομένουν περιέχονται στην Κοινότητα όπως ορίζεται 
στο άρθρο 284 του Π.Δ. 410/1995 (Δ.Κ.Κ.). 

ΑΚΡΟΤΕΛΕΥΤΕΙΟ ΑΡΘΡΟ 

Από τις διατάξεις της απόφασης αυτής προκαλείται δα- 

πάνη σε βάρος του προϋπολογισμού της κοινότητας για 
το έτος 1997 ύψους 5.000.000 δραχμών (κεφάλαιο κίνη¬ 
σης της επιχείρησης) που θα καλυφθεί κατόπιν πρόβλε¬ 
ψης, μέσω του Κ.Α. 75 161.9 του προϋπολογισμού του έ¬ 
τους 1997 ενώντα υπόλοιπα 10.000.000 δραχμές θα κα¬ 
λυφθούν τα επόμενα δύο έτη σε ισόποσες δόσεις, που θα 
προβλέπονται στους ίδιους κωδικούς αριθμούς του 
Κοινοτικού προϋπολογισμού των δύο επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 27 Νοεμβρίου 1997 

Με εντολή Γ.Γ. Περιφέρειας 
Η Διευθύντρια 
ΖΑΧ. ΒΟΥΛΓΑΡΗ - ΒΑΡΕΛΗ 

-♦- 

Αριθ. 19053 (5) 

Σύσταση ίδιου Νομικού προσώπου στην Κοινότητα Πια- 
λείας Ν. Τρικάλων με την επωνυμία «ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΚΟΙΝΟΤΗΤΑΣ ΠΙΑΛΕΙΑΣ Ο ΑΣΚΛΗ¬ 
ΠΙΟΣ». 

Ο ΔΙΕΥΘΥΝΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ ΚΑΙ 
Δ/ΣΗΣ ΤΡΙΚΑΛΩΝ 

Έχοντας υπόψη: 

1. Τις διατάξειςτου άρθρου 7του Νόμου 2507/97 (ΦΕΚ 
ΑΊ 07/97). 

2. Τις διατάξειςτου άρθρου 177 και 203του Δημοτικού 
και Κοινοτικού κώδικα Π.Δ. 410/95 (ΦΕΚ Α' 231/95). 

3. Τις διατάξεις του άρθρου 29Ατου Ν. 1158/85 το οποίο 
προστέθηκε με το άρθρο 27 του Νόμου 2081 /92 και την α- 
ριθ. 550/1/7.10.92 εγκύκλιο της Γραμματείαςτου Υπουρ¬ 
γικού Συμβουλίου. 

4. Την αριθ. 73/1997 απόφαση του Κοινοτικού Συμβου¬ 
λίου Πιαλείας, αποφασίζουμε: 

1. Συνιστάται ίδιο Νομικό πρόσωπο με την επωνυμία 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΚΟΙΝΟΤΗΤΑΣ ΠΙΑΛΕΙΑΣ 
Ο ΑΣΚΛΗΠΙΟΣ» στην κοινότητα Πιαλείας. 

2. Σκοπός του Νομικού προσώπου είναι: 

α) Η ανάπτυξη πνευματικών, πολιτιστικών και αθλητι¬ 
κών εκδηλώσεων και δραστηριοτήτων στο χωριό. 

β) Η διοργάνωση θεατρικών παραστάσεων, κινηματο¬ 
γραφικών προβολών και άλλων καλλιτεχνικών εκδηλώσε¬ 
ων καθώς και μορφωτικών σεμιναρίων και διαλέξεων, πα¬ 
ραδοσιακών χορών, μουσικής και χορωδίας, μελέτης, 
προβολής και αξιοποίησης προϊστορικών, αρχαιολογι¬ 
κών, βυζαντινών και μεταβυζαντινών μνημείων κ.λ.π. 

γ) Η δημιουργία πνευματικών κέντρων, χώρων αναψυ¬ 
χής, εκθεσιακών κέντρων και πινακοθηκών. 

δ) Η εξεύρεση και διαφύλαξη λαογραφικού υλικού της 
περιοχής, η δημιουργία τοπικού ιστορικού αρχείου κα¬ 
θώς και η διοργάνωση σχετικών εκδηλώσεων μετά θέμα¬ 
τα αυτά. 

ε) Η καταγραφή της ιστορίας των παραδόσεων και των 
δραστηριοτήτων των κατοίκων της Κοινότητας και η έκ¬ 
δοση βιβλίων, περιοδικών και ενημερωτικών δελτίων. 

στ) Η φροντίδα για την καταπολέμηση κάθε μορφής ε¬ 
ξάρτησης της νεολαίας από ναρκωτικά, αλκοολισμό, κά¬ 
πνισμα κ.λ.π. στο χωριό μας και η συνεργασία με τους νέ¬ 
ους για την ανάδειξη προτύπων, αξιών και ιδανικών που 
θα μπορούν να εμπνέουν δημιουργικά μέσα στις σύγχρο¬ 


νες ανάγκες και ανησυχίες της για την διασφάλιση μιας 
αυριανής υγιούς κοινωνίας. 

ζ) Η ανάπτυξη, η προώθηση και προβολή της τοπικής 
καλλιτεχνικής δημιουργίας των ιδανικών της Δημο¬ 
κρατίας της ελευθερίας και της κοινωνικής δικαιοσύνης. 

η) Η έρευνα, η ενημέρωση και η προώθηση με δημόσιες 
και ανοιχτές συζητήσεις των προβλημάτων της καθημερι¬ 
νής ζωής, της προστασίας του περιβάλλοντος, χλωρίδας 
και πανίδας, απασχόλησης, καθαριότητος κ.λ.π. με πα¬ 
ράλληλη ανάπτυξη πρωτοβουλιών για την αντιμετώπισή 
τους. 

3. Πόροι του Νομικού Προσώπου είναι: 

α) Επιχορηγήσεις της Κοινότητας Πιαλείας και του 
Κράτους. 

β) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, σωματείων 
κ.λ.π. 

γ) Εισπράξεις εισιτηρίων, το αντίτιμο προγραμμάτων 
και υπηρεσιών που αυτό παρέχει. 

δ) Από προσόδους της δικής τους περιουσίας. 

4. Περιουσιακά στοιχεία του Νομικού Προσώπου είναι: 

α) Οι χώροι που θα παραχωρήσει η Κοινότητα Πιαλείας 

για τη δημιουργία και ανάπτυξη των εγκαταστάσεων με α¬ 
πόφαση του Κοινοτικού Συμβουλίου. 

β) Τα οικοδομήματα, οι μηχανικές εγκαταστάσεις και ό¬ 
λο το άλλο υλικό που θα χρησιμοποιείται για τις δραστη¬ 
ριότητες και τη λειτουργία του Νομικού Προσώπου. 

γ) Κάθε άλλος χώρος ή εγκατάσταση που θα παραχω- 
ρείται στον πολιτιστικό Οργανισμό από την Κοινότητα, το 
Κράτος ή άλλο φορέα. 

5. Το Νομικό Πρόσωπο θα στεγάζεται σε χώρο που θα 
παραχωρήσει την χρήση η Κοινότητα Πιαλείας με από¬ 
φαση του Κοινοτικού Συμβουλίου ή σε περίπτωση ελλεί- 
ψεως καταλλήλου χώρου σε χώρο που θα ενοικιασθεί α¬ 
πό ιδιώτες για την κάλυψη των αναγκών του Νομικού 
Προσώπου. 

6. Το Νομικό πρόσωπο θα χρησιμοποιεί χωριστή σφρα¬ 
γίδα που κυκλικά θα φέρει χαραγμένες τις λέξεις ΕΛΛΗ¬ 
ΝΙΚΗ ΔΗΜΟΚΡΑΤΙΑ - ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΚΟΙ¬ 
ΝΟΤΗΤΑΣ ΠΙΑΛΕΙΑΣ Ο ΑΣΚΛΗΠΙΟΣ και εσωτερική παρά¬ 
σταση τον Ασκληπιό. 

7. Το Διοικητικό Συμβούλιο του Πολιτιστικού Οργανι¬ 
σμού με απόφαση του καταρτίζει ή τροποποιεί τον Οργα¬ 
νισμό Εσωτερικής Υπηρεσίας καθώς και τους κανονι¬ 
σμούς λειτουργίας και διαχείρισης. Οι παραπάνω αποφά¬ 
σεις εγκρίνονται με απόφαση του Κοινοτικού Συμβουλίου 
Πιαλείας. 

8. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο αυτού και ό¬ 
ταν αυτός απουσιάζει ή κωλύεται από τον νόμιμο αναπλη- 
τωτήτου. 

Σε βάρος του Νομικού προσώπου «ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΚΟΙΝΟΤΗΤΑΣ ΠΙΑΛΕΙΑΣ Ο ΑΣΚΛΗΠΙΟΣ» 
προκαλείται δαπάνη η οποία δεν μπορεί να προσδιορι- 
σθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 4 Δεκεμβρίου 1997 

Με εντολή Γ.Γ. Περιφέρειας 
Ο Διευθυντής Τοπικής Αυτ/σης και Δ/σης 
ΞΕΝΟΦΩΝ ΕΞΑΡΧΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. -Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσοδου υπέρ 
ΤΑΠΕΤ 3512 


Α' (Νόμοι, Π.Δ., Συμβάσεις κ.λπ.) 

50.000 δρχ. 

Β' (Υπουργικές αποφάσεις κ.λπ.) 

50.000 » 

Γ' (Διορισμοί, απολύσεις κ.λπ. Δημ, Υπαλλήλων) 

10.000 >· 

Δ' (Απαλλοτριώσεις, πολεοδομία κ.λπ.) 

50.000 ·■ 

Αναπτυξιακών Πράξεων (Τ.Α.Π.Σ.) 

25.000 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

Παράρτημα ( Πίνακες επιτυχόντων διαγωνισμών) 

5.000 » 

Δελτίο Βιομηχανικής Ιδιοκτησίας (Δ Ε.3.1.) 

10.000 »- 

Ανώτατου Ειδικού Δικαστηρίου (Α.Ε.Δ.) 

3.000 » 

Ανωνύμων Εταιρειών & Ε.Π.Ε. 

250.000 » 

Προκηρύξεων Α.Σ.Ε.Π. 

10.000 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 


2.500 δρχ. 

2.500 » 

500 » 

2.500 >» 

1.250 >■ 

500 »■ 

250 >’ 

500 » 

150 » 

12.500 
500 ·> 


10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

4 Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η Πληρωμή του ποσοστού του ΤΑΡΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσο υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αονότερο μέχρι τον Μάρτιο κάθε έτους. 

4 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















